Tirelo e e kgontsha maloko a setšhaba go bega motho yo o timetseng. O ka bega motho yo o timetseng fa fela o belaela gore sengwe se se phoso se ka tswa se mo diragaletse.
Ga go nako e e beilweng go ka bega motho yo o timetseng. Fa motlhankedi wa sepodisi a go bolelela se se farologaneng, kopa go bua le yo mogolo mo go ena ka maemo, mme o tswelele go dira jalo go fitlha o bona thuso e e maleba. Go bona tshedimosetso ka bana ba ba timetseng, etela South African Centre for Missing Children.
Fa o belaela gore mongwe o timetse, leka go ikgolaganya le ena pele.
Fa o sa kgone go mo fitlhelela, eya kwa seteišeneng sengwe le sengwe sa maposidi kgotsa tikwatikwe ya ditirelo tsa batho ka bonako.
Neela tshedimosetso e e maleba ka motho yoo, segolo, setshwantsho sa nakwana eo.
Tlatsa foromo ya SAPS 55 mme o saene foromo ya maikano e e sireletsa Ditirelo tsa Sepodisi sa Aforika Borwa kgatlhanong le dipegelo tse e seng tsa boammaaruri.
Fa motho yo o timetseng a bonwe, eya kwa seteišeneng sa mapodisi kwa a begilweng teng go itsise mapodisi kgotsa motlhankedi yo o batlisisang kgetse eo.
Tlatsa foromo ya SAPS 92 go phimola kwadiso e o e dirileng.
O ka bega motho yo o timetseng kwa seteišeneng sengwe le sengwe sa mapodisi, e seng fela mo lefelong le go belaelwang motho yoo a timetse mo go lona.
Tirelo e ke ya mahala.